ekspansjonskort
Store norske leksikon,Teknologi og industri,IT,Datateknologi,Datamaskinarkitektur
Ekspansjonskort er kretskort med ekstra funksjoner eller tilkoblinger for utbygging av en datamaskin.
Kortet kan inneholde ekstra hukommelse, flere terminalutganger, grafikkhåndtering, kobling til nettverk, kontroller for periferiutstyr, kommunikasjonsporter med mer. Kortene installeres i dertil egnede kortkontakter eller spor (engelsk slots) i maskinen. De fleste datamaskiner er utstyrt med flere spor for utvidelsesformål. For personlige datamaskiner finnes fortsatt et meget stort utvalg av forskjellige ekspansjonskort. Les mer i Store norske leksikon kretskort